Diari Oficial de la Generalitat Valenciana


Sumari del DOGV 9001, del 20-01-2021 (2021/412)

RESOLUCIÓ de 14 de gener de 2021, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana un procediment per a l'avaluació i l'acreditació de determinades unitats de competència professional adquirides a través de l'experiència laboral o de vies no formals de formació en la família professional de Seguretat i Medi Ambient, qualificació SEA 028\_2 Serveis per al Control de Plagues.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9001

Data del DOGV
:   20-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/412


Data del document
:   14-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 14 de gener de 2021, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana un procediment per a l'avaluació i l'acreditació de determinades unitats de competència professional adquirides a través de l'experiència laboral o de vies no formals de formació en la família professional de Seguretat i Medi Ambient, qualificació SEA 028\_2 Serveis per al Control de Plagues. [2021/412]  
El procediment d'avaluació i acreditació de les competències professionals és un dels instruments i accions del Sistema Nacional de Qualificacions i Formació Professional, tal com estableix l'article 4, apartat 1, lletra b, de la Llei orgànica 5/2002, de 19 de juny, de les qualificacions i de la formació professional.  
Mitjançant el Reial decret 1224/2009, de 17 de juliol, de reconeixement de les competències professionals adquirides per experiència laboral, s'estableix el procediment i els requisits per a l'avaluació i l'acreditació de les competències professionals adquirides per les persones a través de l'experiència laboral o de vies no formals de formació, així com els efectes d'aquesta avaluació i acreditació de competències.  
  
Respecte d'això l'Administració educativa ha previst, en l'article 40 del Reial decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu, que l'acreditació parcial d'unitats de competència obtinguda a través del procediment determinat pel Reial decret 1224/2009, permetrà, als qui vulguen cursar els ensenyaments de la Formació Professional del sistema educatiu, sol·licitar la convalidació o l'exempció dels mòduls professionals establits en la norma que regule cada títol o curs d'especialització, a fi de completar o finalitzar estos ensenyaments.  
Per la seua part, l'Administració laboral, en l'article 8 del Reial decret 34/2008, de 18 de gener, pel qual es regulen els certificats de professionalitat, estableix que el certificat de professionalitat es pot obtindre mitjançant els procediments per a l'avaluació i l'acreditació de les competències professionals adquirides a través de l'experiència laboral o de vies no formals de formació, així com mitjançant l'acumulació d'acreditacions parcials de les unitats de competència que comprenga el certificat de professionalitat.  
El Reial decret 830/2010, de 25 de juny, pel qual s'estableix la normativa reguladora de la capacitació per a realitzar tractaments amb biocides, va determinar un termini de sis anys des de la publicació d'aquesta norma per a acreditar la capacitació requerida per este. Este termini va ser ampliat pel Decret 85/2016, de 8 de juliol, del Consell, que va prorrogar a la Comunitat Valenciana fins al 15 de juliol de l'any 2020 la vigència dels carnets de manipuladors de biocides, nivell bàsic i qualificat, que s'hagueren obtingut amb anterioritat al 15 de juliol de l'any 2016. Però la Comissió de Salut Pública, en la reunió de 14 de maig de 2020, en previsió de la possible falta de personal que es poguera produir en este sector a conseqüència de l'augment de la demanda de serveis per la crisi del coronavirus, la interrupció dels processos formatius, i el fet que no s'ha aconseguit encara la plena adaptació del sector als requeriments del Reial decret 830/2010, va decidir acordar una pròrroga addicional de la validesa dels carnets fins a 15 de juliol de 2021.  
  
Una de les vies per a acreditar la capacitació requerida per la normativa vigent és a través del procediment de reconeixement de la competència professional adquirida per experiència laboral o formació no formal, que permet obtindre els requisits per a sol·licitar el certificat de professionalitat corresponent. Per això, a fi de conéixer la demanda existent a la nostra comunitat d'aquest procediment en l'àmbit professional de l'aplicació de biocides, es va crear, el setembre de 2016, un cens per a la concreció de necessitats de reconeixement de la competència professional en la família professional de Seguretat i Medi Ambient, la inscripció al qual es va ampliar fins al final de 2017.  
Posteriorment es va convocar un procediment de reconeixement de la competència professional adquirida per experiència laboral o formació no formal per a satisfer tota la demanda recollida en estos, que es va dur a terme els anys 2018 i 2019. Però, el fet que moltes de les persones censades no es van inscriure en el procediment i que és possible que encara hi haja professionals del sector que, complint els requisits d'accés, no hagen participat en els convocats fins ara, unit a les circumstàncies al·legades per la Comissió de Salut Pública per a ampliar la validesa dels carnets fins a la data esmentada, aconsellen convocar un nou procediment que done resposta a les necessitats dels col·lectius esmentats a la Comunitat Valenciana.  
A la Comunitat Valenciana, el Decret 3/2018, de 12 de gener, del Consell, ha establit una estructura organitzativa conjunta responsable del procediment d'avaluació i acreditació de la competència professional adquirida per experiència laboral o formació no formal entre la conselleria competent en matèria d'educació i la conselleria competent en matèria d'ocupació i ha definit les característiques de les convocatòries.  
  
Este nou procediment de reconeixement de la competència professional adquirida per experiència laboral i/o formació no formal serà finançat pel Ministeri d'Educació, Cultura i Esport i cofinançat pel Fons Social Europeu en el marc del Programa Operatiu Pluriregional d'Ocupació, Formació i Educació FSE de la Comunitat Valenciana 2014-2020.  
  
El Servei de Gestió de la Formació i Qualificació Professional, de la Direcció General de Formació Professional i Ensenyaments de Règim Especial té atribuïda la gestió del procediment de reconeixement, avaluació i certificació de les competències professionals, conforme al que preceptua la disposició transitòria primera del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport.  
  
Per tot això, informat el Consell Valencià de Formació Professional i en virtut de les competències atribuïdes per l'article 9 el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, esta direcció general resol:  
  
Primer. Objecte  
La present resolució té per objecte dur a terme, en l'àmbit de la Comunitat Valenciana, l'avaluació i l'acreditació d'unitats de competència professional adquirides a través de l'experiència laboral o de vies no formals de formació, de conformitat amb el que s'estableix en el Reial decret 1224/2009, de 17 de juliol, i les bases que es recullen en l'annex I d'aquesta resolució.  
  
Segon. Unitats de competència, seus i places convocades  
Les unitats de competència objecte d'avaluació i acreditació, així com les places convocades i les seus on està previst dur a terme el procediment, estan recollides en l'annex III, amb la indicació, si és el cas, dels títols de Formació Professional i certificats de professionalitat en què estan incloses.  
  
Tercer. Destinataris  
Dirigida preferentment a professionals de la Comunitat Valenciana del sector de tractament amb biocides que complisquen els requisits previstos en el Reial decret 1224/2009 per a participar en els procediments de reconeixement de la competència professional adquirida per experiència laboral i que encara no tinguen acreditada la qualificació professional requerida en la regulació del sector.  
  
Quart. Execució  
Es faculta el Servei de Gestió de la Formació i Qualificació Professional de la Direcció General de Formació Professional i Ensenyaments de Règim Especial per a executar o aplicar el procediment d'avaluació i acreditació objecte de la present resolució, conforme a les bases de la convocatòria i amb plena subjecció a les disposicions i la normativa vigent en esta matèria.  
No obstant això, en tot allò que no es preveu expressament en esta resolució serà aplicable el Reial decret 1224/2009, de 17 de juliol, pel qual es regula el reconeixement de les competències professionals adquirides per experiència laboral.  
  
Cinqué. Designació del personal assessor i avaluador  
El director general de Formació Professional i Ensenyaments de Règim Especial, a proposta del Servei de Gestió de la Formació i Qualificació Professional, designarà el personal assessor i avaluador, degudament habilitat, que actuarà en la seu establida per a dur a terme el procediment de reconeixement de la competència professional adquirida per experiència laboral.  
  
Sisé. Retribucions  
El personal assessor i avaluador empleat públic designat per a participar en este procediment percebrà, una vegada finalitzat, les compensacions econòmiques previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris del personal al servei de la Generalitat Valenciana. L'import del pagament al personal assessor i als components de la comissió d'avaluació quan siguen professionals o experts aliens a l'Administració serà el mateix però en concepte de prestació de serveis especials.  
Per a les funcions d'avaluació, assessorament i admissió es determinarà, mitjançant una resolució del director general de Formació Professional i Ensenyaments de Règim Especial, el nombre màxim de sessions en funció de les unitats de competència convocades, les persones admeses i el nombre de personal assessor i avaluador que participe en el procediment.  
  
Seté. Seguiment del procediment  
El Consell Valencià de Formació Professional serà informat del desenvolupament i dels resultats del procediment convocat per esta resolució.  
  
Huité. Documentació del procés  
L'expedient del procediment, en el qual es recolliran tots els registres i resultats que s'hi produïsquen, serà custodiat en el centre designat com a seu.  
Transcorreguts dos mesos des de la publicació de les llistes definitives de persones admeses, les persones no admeses disposaran d'un mes per a retirar la seua documentació en el centre on l'hagen depositada.  
  
D'altra banda, les persones admeses que hagen participat en el procediment, transcorreguts dos mesos des del lliurament d'acreditacions, disposaran d'un mes per a retirar la seua documentació del centre assignat per a realitzar el procediment.  
  
Nové. Permisos individuals de formació  
Per a facilitar l'accés a este procediment de reconeixement de competències professionals, es podran utilitzar els permisos individuals de formació d'acord amb el que es preveu en l'article 21 de l'Ordre TAS/2307/2007, de 27 de juliol.  
  
Deu. Tractament de dades personals  
El desenvolupament del procediment convocat mitjançant la present resolució comporta el tractament de dades de caràcter personal, en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals. Del tractament d'aquestes dades personals és responsable la Conselleria d'Educació, Cultura i Esport, que les tractarà amb la finalitat d'avaluar i acreditar determinades unitats de competència professional, adquirides a través de l'experiència laboral o de vies no formals de formació, referides a les qualificacions professionals a què fa referència la present resolució.  
Les persones interessades poden exercitar els seus drets d'accés, rectificació, oposició, supressió i limitació del tractament, i a no ser objecte d'una decisió basada únicament en el tractament automatitzat. La informació completa pot consultar-se en en l'annex II-1 d'aquesta convocatòria, així com en el registre d'activitat de tractament denominat «Avaluació i acreditació de determinades unitats de competència professional», que es pot consultar en l'URL www.ceice.gva.es/es/registre-de-tractament-de-dades  
Onzé. Entrada en vigor i recursos  
La present resolució produirà efectes l'endemà de ser publicada en el Diari Oficial de la Generalitat Valenciana.  
  
Contra la present resolució, que no posa fi a la via administrativa, els interessats podran interposar recurs d'alçada davant del secretari autonòmic d'Educació i Formació Professional de la Conselleria d'Educació, Cultura i Esport en el termini d'un mes a partir de l'endemà de publicar-se, de conformitat amb el que s'estableix en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de gener de 2021.- El director general de Formació Professional i Ensenyaments de Règim Especial: Manuel Gomicia Giménez.  
  
  
  
ANNEX I  
Bases de la convocatòria  
  
Base 1. Requisits generals de participació  
Les persones que vulguen participar en el procediment hauran de complir els següents requisits:  
1. Nacionalitat: posseir la nacionalitat espanyola, haver obtingut el certificat de registre de ciutadania comunitària o la targeta de familiar de ciutadà de la Unió, o ser titular d'una autorització de residència, o de residència i treball a Espanya en vigor, en els termes establits en la normativa espanyola d'estrangeria i immigració.  
2. Edat: tindre vint anys complits en el moment de realitzar la inscripció, per a unitats de competència de qualificacions de nivell II i III, i díhuit anys per a unitats de competència de qualificacions de nivell I.  
  
3. Experiència laboral o formació no formal mínima relacionada amb les unitats de competències professionals que se sol·liciten:  
- Experiència laboral: justificar en els últims deu anys transcorreguts abans de realitzar-se la convocatòria, per a unitats de competència de nivell II i III, almenys tres anys, amb un mínim de 2.000 hores treballades en total. I per a unitats de competència de nivell I, almenys dos anys, amb un mínim de 1.200 hores treballades en total.  
- Formació no formal: justificar en els últims deu anys transcorreguts abans de realitzar-se la convocatòria 300 hores almenys per a unitats de competència de nivell II i III, i 200 hores per a unitats de competència de nivell I. En els casos en què els mòduls formatius associats a la unitat de competència que es pretén acreditar contemplen una duració inferior, s'hauran d'acreditar les hores establides en estos mòduls. Vegeu annex III.  
La justificació dels requisits generals de participació així com de l'historial professional i/o formatiu, es farà a través de la documentació que s'estableix en l'annex IV.  
Les persones candidates que reunisquen els requisits d'experiència laboral o formativa indicats anteriorment i que no puguen justificar-los mitjançant els documents assenyalats en l'annex IV, si tenen més de 25 anys, podran sol·licitar la inscripció en el procediment. En este cas presentaran la justificació mitjançant alguna prova admesa en dret de la seua experiència laboral o aprenentatges no formals. Les comissions d'admissió estudiaran la documentació i determinaran, sense perjudici dels criteris de prioritat, si és pertinent la seua inscripció definitiva.  
  
La falta del compliment dels requisits establits comporta l'exclusió de la convocatòria.  
  
Base 2. Seu per al procediment  
Este procediment es durà a terme als centres que figuren en l'annex III.  
  
Base 3. Places convocades  
El nombre de places convocades són les determinades en l'annex III.  
  
Base 4. Fases i actuacions del procediment  
Este procediment d'avaluació i acreditació de competències professionals consta de les següents actuacions i fases:  
1. Informació i orientació general. En esta actuació es proporciona informació general sobre el procediment convocat.  
2. Preinscripció. Es realitza de manera telemàtica sobre la base de la declaració responsable de les persones candidates. La preinscripció no pressuposa que es reconega a les persones interessades la possessió dels requisits exigits, que es comprovarà en la següent fase.  
3. Admissió. S'hi aporta la documentació que acredita el compliment de requisits i els mèrits al·legats. Una comissió examina la documentació i selecciona les persones que passen a la fase d'assessorament. Si hi ha més persones inscrites que places oferides, seguint l'ordre establit en la convocatòria se cita, perquè aporten la documentació, el nombre necessari de persones fins a completar les places, i les no convocades queden en llista d'espera.  
4. Fase d'assessorament. En esta fase s'ajuda les persones candidates a recopilar i ordenar les evidències laborals i formatives que avalen el domini professional de les unitats de competència sol·licitades. Si és necessari, se les orienta sobre les possibles accions formatives que han de realitzar per a obtindre les unitats de competència per a les quals no han pogut presentar evidències.  
5. Sol·licitud d'avaluació de la competència professional. Una vegada finalitzada la fase d'assessorament, la persona candidata, a la vista de l'informe de l'assessor o assessora, que no és vinculant, sol·licita les unitats de competència en les quals vol ser avaluada.  
6. Fase d'avaluació. En esta fase es comprova, per a cadascuna de les unitats de competència sol·licitades, la competència professional adquirida per l'aspirant, prenent com a referent les realitzacions professionals corresponents.  
7. Orientació final. Finalitzada l'avaluació, s'orientarà individualment les persones participants sobre itineraris formatius amb què puguen completar un perfil professional.  
8. Fase d'acreditació i registre. S'hi acrediten i registren les unitats de competència demostrades per les persones candidates. El document d'acreditació serà emés per la Direcció General de Formació Professional i Ensenyaments de Règim Especial i remés en suport digital.  
  
  
Base 5. Informació i orientació general  
Amb caràcter previ a l'inici del procediment de reconeixement de la competència professional, la Secció de Qualificacions i Reconeixement de la Competència, a través dels punts d'informació indicats en l'annex III, facilitarà informació general a les possibles persones candidates sobre el procediment, a qui pot interessar, on i com s'hi pot participar i aspectes relacionats amb les professions vinculades, de manera que puguen prendre una decisió fonamentada sobre la seua participació en este.  
Esta informació es traslladarà igualment als efectes oportuns als espais Labora, a les agències de desenvolupament local i als diferents agents socials i econòmics representats en el Consell Valencià de la Formació Professional.  
  
Base 6. Preinscripció i termini de presentació  
1. Preinscripció  
Els qui vulguen participar en el procés d'acreditació hauran de presentar una instància telemàticament, segons el model establit en l'annex II.1, i a més hauran d'emplenar, també telemàticament, el seu historial professional i formatiu, el contingut del qual figura en l'annex II.2.  
  
El formulari per a la sol·licitud se situarà en la web de qualificacions professionals de la Conselleria d'Educació, Cultura i Esport  
http://www.ceice.gva.es/web/cualificaciones-profesionales  
Una vegada emplenada la sol·licitud i enviada en línia, la persona aspirant haurà d'imprimir-la i conservar-la per a presentar-la posteriorment si se li requereix en la fase d'admissió.  
2. Termini de presentació  
El termini de presentació de sol·licituds serà de vint dies hàbils a comptar des de l'endemà de la publicació en el DOGV. En este còmput no s'inclouran els dissabtes, diumenges ni festius.  
  
Base 7. Criteris d'ordenació  
En el cas que hi haja més sol·licituds que places, s'aplicaran els següents criteris de prioritat:  
Criteri de prioritat 1r. Persones que, complint els requisits generals de participació:  
Exercisquen o hagen exercit com a personal aplicador de biocides (dels tipus 2, 3, 4, 14, 18 i 19 excepte els TP2 utilitzats en el control de legionel·la, clau 100 del Registre oficial de biocides) en empreses (o com a autònoms) inscrites:  
- En el Registre oficial d'establiments i serveis biocides de la Comunitat Valenciana (ROESB Comunitat Valenciana).  
- O en el registre equivalent de qualsevol altra comunitat o ciutat autònoma si és resident a la nostra comunitat.  
I que estiguen en possessió:  
- Del carnet de manipulador/a de biocides, nivell bàsic.  
- O del carnet de manipulador/a de biocides, nivell qualificat.  
- O del certificat de professionalitat de Gestió de Serveis per al Control d'Organismes Nocius (o tindre reconegudes oficialment les seues unitats de competència) sense tindre cap dels carnets anteriors.  
Criteri de prioritat 2n. Residents a la Comunitat Valenciana que, complint els requisits generals de participació, no puguen acreditar el que s'indica en el criteri de prioritat 1r.  
Criteri de prioritat 3r. No residents a la Comunitat Valenciana que complisquen els requisits generals de participació.  
Dins dels criteris de prioritat anteriors, les sol·licituds s'ordenaran per blocs, segons si els criteris generals de participació es compleixen per experiència laboral o per formació no formal suficient. Per tant, les persones candidates, amb independència del criteri de prioritat que els corresponga, hauran d'optar per la participació en un dels blocs a l'efecte d'ordenació, tenint en compte la prelació que es detalla a continuació.  
  
1r. Bloc de sol·licitants que compten amb l'experiència laboral mínima exigida, relacionada amb la qualificació professional, com a treballador o treballadora assalariats o autònoms, justificada:  
- Mitjançant un informe de la vida laboral, contractes o certificats d'empresa, o una declaració responsable en el cas d'autònoms.  
- Si té més de 25 anys i no disposa dels documents anteriors, pot presentar qualsevol prova admesa en dret, que haurà de valorar la comissió d'admissió.  
2n. Bloc de sol·licitants que no tenen l'experiència laboral mínima exigida, encara que compten amb formació no formal suficient relacionada amb les unitats de competència en què es preinscriuen, justificada:  
- Mitjançant un certificat de l'entitat organitzadora.  
- Si té més de 25 anys i no disposa dels documents anteriors, pot presentar qualsevol prova admesa en dret, que haurà de valorar la comissió d'admissió.  
Dins dels dos blocs les sol·licituds s'ordenaran, de manera decreixent, per estricte ordre d'arribada.  
No obstant l'anterior, les persones candidates hauran d'emplenar les dades sobre l'historial professional i el formatiu en qualsevol apartat en què consideren que tenen mèrits professionals o formatius relacionats amb les qualificacions convocades, a l'efecte de ser posteriorment valorats en les corresponents fases del procediment.  
  
  
Base 8. Criteris per a l'assignació de centre o seu. Llistes de persones preinscrites que passen a la fase d'admissió  
8.1. Assignació de centre o seu  
Amb caràcter general, si s'ofereix més d'una seu, l'aspirant les pot triar totes de manera prioritzada. L'assignació a una de les seus s'efectuarà, successivament, d'acord amb:  
a) L'ordenació de les persones candidates derivada dels grups de prioritat i la posició que s'hi ocupe.  
b) El centre o seu prioritzada.  
c) El nombre de places assignades finalment a cada seu.  
És recomanable optar per tots els centres oferits de manera prioritzada, ja que alguna seu sense prou candidats pot ser anul·lada, i en este cas als qui hi van optar no se'ls assignarà plaça si no s'ha optat per una segona seu; d'altra banda, si no s'opta per cap seu quedaran exclosos.  
  
8.2. Llistes de persones preinscrites que passen a la fase d'admissió.  
8.2.1. En el cas que hi haja més sol·licituds que places oferides:  
a) Llistes provisionals de persones preinscrites.  
En la web de qualificacions professionals de la Conselleria d'Educació, Cultura i Esport (http://www.ceice.gva.es/va/web/cualificaciones-profesionales) es faran públiques:  
- Les llistes provisionals de persones preinscrites, ordenades segons els criteris de la base 7, amb la indicació del centre o seu adjudicada si és el cas, distingint:  
- Llistat provisional de persones preinscrites que passen a la fase d'admissió.  
- Llistat provisional de persones preinscrites en la llista d'espera per a passar a la fase d'admissió.  
- Les llistes provisionals de persones excloses amb la indicació del motiu d'exclusió.  
Amb la publicació de les llistes provisionals de les persones preinscrites i excloses, es considerarà efectuada la notificació corresponent a les persones interessades.  
b) Reclamació i esmena de les llistes provisionals de persones preinscrites.  
Les persones excloses disposaran d'un termini de deu dies naturals, comptats a partir de l'endemà de la publicació de les llistes, per a poder esmenar el defecte que haja motivat l'exclusió. Així mateix, aquelles persones que hagen detectat errors en la consignació de les seues dades personals o relacionades amb l'historial formatiu o professional podran manifestar-ho en el mateix termini.  
Les reclamacions i correccions d'errors es presentaran a través de l'adreça de correu electrònic habilitada que s'indique en les instruccions juntament amb les llistes provisionals.  
c) Llistes definitives de les persones preinscrites.  
La comunicació sobre les reclamacions estimades o desestimades es realitzarà a través de la llista definitiva de persones preinscrites i excloses, que es faran públiques en la web de qualificacions professionals de la Conselleria d'Educació, Cultura i Esport (http://www.ceice.gva.es/va/web/cualificaciones-profesionales):  
- Les llistes definitives de persones preinscrites, ordenades segons els criteris de la base 7, amb la indicació del centre o seu adjudicada si és el cas, distingint:  
- Llistat definitiu de persones preinscrites que passen a la fase d'admissió.  
- Llistat definitiu de persones preinscrites en llista d'espera per a passar a la fase d'admissió.  
- Les llistes definitives de persones excloses amb la indicació del motiu d'exclusió.  
Contra este acte, que no esgota la via administrativa, podrà interposar-se en el termini d'un mes recurs d'alçada davant del director general de Formació Professional i Ensenyaments de Règim Especial.  
En el mateix document de publicació de les llistes definitives de persones preinscrites que passen a la fase d'admissió s'indicaran la data, el lloc i l'hora en què hauran de presentar la documentació, inclosa en l'annex IV, que acredite el compliment dels requisits i mèrits al·legats. Per a evitar que després de la revisió de la documentació queden places sense ocupar, es podrà sol·licitar la presentació de documentació a un nombre de persones superior al de places oferides, seguint l'ordre ocupat en les llistes d'espera.  
8.2.2. En el cas que hi haja menys sol·licituds que places oferides.  
  
Es publicarà, en la web de qualificacions professionals de la Conselleria d'Educació, Cultura i Esport (http://www.ceice.gva.es/va/web/cualificaciones-profesionales), la llista de persones preinscrites i s'hi indicarà la data i el lloc en què hauran de presentar la documentació, inclosa en l'annex IV, que justifique el compliment dels requisits i els mèrits al·legats.  
En els dos supòsits el fet de figurar en la relació de persones preinscrites no pressuposa que se'ls reconega la possessió dels requisits exigits en la present convocatòria. Quan de l'examen de la documentació es desprenga que no posseeixen algun dels requisits de participació, pertinença a bloc triat o criteri de prioritat assenyalat, les persones interessades perdran tots els drets que puguen derivar-se de la seua participació en este procediment.  
  
Base 9. Admissió  
1. Aportació de documents  
a) Totes les persones preinscrites o les convocades segons el nombre de places i criteris d'ordenació, si hi ha més sol·licituds que places, han d'aportar els documents que acrediten els requisits de participació, així com el seu historial professional i formatiu, seguint les instruccions que l'Administració facilite en el seu moment.  
b) En aplicació del que s'estableix en l'article 28 de la Llei 39/2015, d'1 d'octubre, les persones sol·licitants es responsabilitzaran de la veracitat de la documentació aportada, de la qual podran presentar l'original o una còpia. Si hi ha dubtes sobre la veracitat d'alguna còpia, es podrà requerir a la persona participant els documents originals per a comprovar-la.  
La falsedat en les dades aportades o declarades i el fet de no complir els requisits de participació i no acreditar el requisit específic, comportaran la pèrdua del dret a participar en esta convocatòria, sense perjudici de la possible reclamació per les llistes provisionals.  
c) Els documents a presentar podran estar redactats en qualsevol de les dues llengües oficials de la Comunitat Valenciana; si no és així, hauran d'acompanyar-se de la traducció oficial en alguna d'aquestes llengües.  
d) La no presentació de la documentació que acredita mèrits i requisits o la falta d'assistència no justificada, personal o autoritzada, a qualsevol sessió que es convoque a este efecte, es considerarà com a renúncia a la convocatòria. Es considerarà causa justificada la no assistència motivada per malaltia pròpia o per qualsevol altra situació que impossibilite l'assistència. En estos supòsits, haurà de justificar-se prèviament o l'endemà de la reunió davant de la comissió d'admissió la circumstància esdevinguda, aportant la documentació justificativa. Per a facilitar la comunicació, les comissions d'admissió crearan un compte de correu electrònic que es comunicarà a les persones participants en la convocatòria de la sessió. En cas de justificar l'absència, el president o presidenta de la comissió d'admissió, en el termini dels dos dies hàbils següents a la justificació, notificarà per correu electrònic a la persona interessada una nova data per a la sessió d'aportació de documents.  
  
2. Revisió de la documentació aportada  
La comissió d'admissió constituïda en la seu revisarà la documentació aportada pels candidats i candidates i comprovarà que està relacionada amb la qualificació objecte del procediment, que compleix els requisits de la convocatòria i que confirma tot el que s'ha indicat en la sol·licitud.  
La falsedat en les dades aportades o declarades i el fet de no complir els requisits de participació i no acreditar el requisit de prioritat assenyalat en la sol·licitud, comportaran la pèrdua del dret a participar en esta convocatòria, sense perjudici de la possible reclamació per les llistes provisionals.  
En el cas que hi haja més sol·licituds que places, si abans de la publicació de la llista provisional de persones admeses es genera alguna vacant, es procedirà a convocar noves persones candidates perquè aporten la documentació, seguint l'ordre de la llista de preinscripció.  
3. Llistes provisionals de persones admeses  
Una vegada examinada la documentació, la comissió d'admissió farà pública en la web de qualificacions professionals de la Conselleria d'Educació, Cultura i Esport, la llista provisional de persones admeses, no admeses (en el cas d'haver-ne citat més que places) i excloses, amb l'expressió dels motius de l'exclusió.  
Les persones interessades disposaran de deu dies hàbils, a partir de l'endemà de la publicació de les llistes provisionals, per a presentar davant de la comissió al·legacions contra estes. En estes al·legacions haurà d'adjuntar-se, si cal, documentació necessària que les justifique. En el cas que hi haja més sol·licituds que places, no es podran presentar documents relatius a experiències diferents de les declarades en la preinscripció.  
4. Llistes definitives de persones admeses  
La comissió d'admissió analitzarà les al·legacions presentades per les persones interessades i elaborarà la llista definitiva de persones admeses, no admeses (en el cas d'haver-ne citat més que places) i excloses, que l'Administració exposarà en la web de qualificacions professionals de la Conselleria d'Educació, Cultura i Esport en el termini màxim dels cinc dies hàbils posteriors a la finalització del termini de presentació de reclamacions.  
Es consideraran respostes les reclamacions a través de la publicació de les llistes definitives, i resultaran desestimades totes aquelles reclamacions interposades contra les llistes provisionals que no s'hagen tingut en consideració en les llistes definitives.  
Contra este acte, que no esgota la via administrativa, podrà interposar-se en el termini d'un mes recurs d'alçada davant del director general de Formació Professional i Ensenyaments de Règim Especial.  
5. Duració de la fase d'admissió  
Esta fase tindrà una duració màxima de 25 dies hàbils, i no s'hi comptaran els dissabtes, els diumenges ni els festius. En casos excepcionals i degudament acreditats, el Servei de Gestió de la Formació i Qualificació Professional podrà proposar al director general de Formació Professional i Ensenyaments de Règim Especial, d'ofici o a petició de les persones interessades, una ampliació del termini abans del seu venciment que no excedisca la meitat d'aquest.  
  
Base 10. Assessorament  
1. En funció del nombre de places oferides i/o sol·licituds admeses, el director general de Formació Professional i Ensenyaments de Règim Especial, a proposta del Servei de Gestió de la Formació i Qualificació Professional, designarà el personal assessor adscrit per seus en el present procediment, d'acord amb els criteris de proximitat del domicili laboral o particular a la seu, disponibilitat, heterogeneïtat de la procedència professional i requisits del Reial decret 1224/2009.  
  
2. La citació per a accedir a esta fase es farà a través de la web de qualificacions professionals. L'assessorament serà obligatori i tindrà caràcter individualitzat o col·lectiu, en funció de les necessitats de les persones candidates. Per a poder iniciar esta fase, cal acreditar el pagament de la taxa corresponent i presentar la sol·licitud d'inscripció en la fase d'assessorament. Els dos documents es podran trobar en la web esmentada juntament amb les instruccions per a emplenar-los. L'abandó o la renúncia en esta fase, que haurà de realitzar-se amb un escrit dirigit a la persona coordinadora de l'equip d'assessors, no comporta el reintegrament de la taxa corresponent.  
3. La falta d'assistència no justificada a les reunions grupals o individuals provocarà la pèrdua de la condició de candidat o candidata al procediment. Es considerarà causa justificada la no assistència motivada per malaltia pròpia o per qualsevol altra situació que la impossibilite. En estos supòsits, haurà de justificar-se la circumstància esdevinguda, prèviament o com a màxim el dia hàbil següent a l'absència, davant de la persona coordinadora de l'equip d'assessors i assessores mitjançant un document acreditatiu. Per a facilitar la comunicació, l'equip d'assessors disposarà d'un compte de correu electrònic que, en el seu moment, es comunicarà a les persones participants. En cas de justificar l'absència, el personal assessor, en el termini màxim dels cinc dies hàbils següents a la justificació, notificarà per correu electrònic a la persona interessada una nova data per a la sessió d'assessorament.  
4. Esta fase tindrà una duració màxima de 35 dies hàbils, i no s'hi comptaran els dissabtes, els diumenges ni els festius. En casos excepcionals i degudament acreditats, el Servei de Gestió de la Formació i Qualificació Professional podrà concedir, d'ofici o a petició de les persones interessades, una ampliació del termini abans del seu venciment que no excedisca la meitat d'aquest.  
Començarà per una notificació per correu electrònic en què l'equip d'assessors i assessores informarà sobre la dinàmica general d'assessorament, els horaris, els mitjans per a comunicar-se amb l'aspirant i totes aquelles qüestions que es consideren d'interés per a facilitar el procediment.  
5. Sempre que siga possible i la persona candidata dispose dels recursos i coneixements a l'efecte, l'assessorament es realitzarà per mitjans telemàtics, però quan siga necessari serà citada per a ajudar-la a autoavaluar la seua competència, o perquè complete el seu historial personal i/o formatiu o presente noves evidències que el justifiquen. En tot cas, l'assessor o assessora haurà de mantindre almenys una entrevista, presencial o telemàtica, amb l'aspirant.  
6. L'assessor o l'assessora, atesa la documentació aportada, realitzarà un informe per a la comissió d'avaluació en què indicarà les unitats de competència en què l'aspirant ha d'accedir a la fase d'avaluació i aquelles en què no ho considera justificat.  
7. S'informarà per escrit l'aspirant de les conclusions de l'assessor o assessora i, quan no es considere justificat que passe a la fase següent en alguna unitat de competència, se l'orientarà sobre quina formació hauria de realitzar per a obtindre-la.  
8. No obstant això, atés que el contingut de l'informe del personal assessor no és vinculant, l'aspirant podrà decidir passar a la fase d'avaluació.  
9. En previsió de possible cofinançament, al llarg d'aquesta fase, amb l'ajuda del personal assessor si és necessari, d'acord amb el Reglament 1304/2013 del Parlament i del Consell, de 17 de desembre de 2013, relatiu al Fons Social Europeu, l'aspirant haurà de facilitar la informació que permeta complir els requisits d'informació a través d'indicadors d'execució referits al moment previ a l'inici de la seua admissió en el procediment d'acreditació de competències. Sense perjudici que, en cas de ser necessari, esta informació siga sol·licitada en la fase d'avaluació pel personal avaluador. Amb esta mateixa finalitat, se sol·licitarà al personal assessor i avaluador que conega esta possibilitat mitjançant la signatura d'una presa de coneixement del cofinançament del Fons Social Europeu. En este mateix sentit, en previsió d'un possible cofinançament futur, s'enviarà la presa de coneixement al personal assessor i avaluador que participe en este procediment perquè l'emplene.  
  
Base 11. Avaluació  
1. La citació per a accedir a esta fase es farà a través de la web de qualificacions professionals. A este efecte, cal acreditar el pagament de la taxa corresponent i presentar la sol·licitud d'inscripció en la fase d'avaluació. Els dos documents es podran trobar en la web esmentada juntament amb les instruccions per a emplenar-los i remetre'ls o presentar-los.  
2. En funció del nombre de places oferides i/o sol·licituds admeses, el director general de Formació Professional i Ensenyaments de Règim Especial, a proposta del Servei de Gestió de la Formació i Qualificació Professional, designarà els avaluadors i avaluadores que formaran la comissió d'avaluació, adscrits per seus, del present procediment, d'acord amb els criteris de proximitat del domicili laboral o particular a la seu, disponibilitat, heterogeneïtat de la procedència professional i requisits del Reial decret 1224/2009.  
3. L'abandó o renúncia en esta fase per part de l'aspirant, que haurà de realitzar-se amb un escrit dirigit al president o presidenta de la comissió, no comporta el reintegrament de la taxa corresponent.  
4. La participació, presencial o telemàtica, en les entrevistes, els contrastos directes i les proves d'avaluació, individuals o col·lectives, serà de caràcter obligatori. En cas que l'aspirant no puga comparéixer, haurà de justificar l'absència prèviament o, com a màxim, el dia hàbil següent a l'absència davant de la comissió d'avaluació, o perdrà la condició de candidat o candidata per al procediment, circumstància que es farà constar en el seu expedient, i figurarà en l'acta d'avaluació com a no presentada. Es considerarà causa justificada la no assistència motivada per malaltia pròpia o per qualsevol altra situació que la impossibilite. En estos supòsits, haurà de justificar-se la circumstància esdevinguda mitjançant un document acreditatiu. Per a facilitar la comunicació, la comissió d'avaluació disposarà d'un compte de correu electrònic que, en el seu moment, es comunicarà a les persones participants. En cas de justificar l'absència, la comissió d'avaluació, en el termini màxim dels cinc dies hàbils següents a la justificació, notificarà per correu electrònic a l'aspirant una nova data per a l'entrevista, contrast o prova d'avaluació. D'altra banda, durant el desenvolupament del procés d'avaluació, l'incompliment greu per part de l'aspirant de les normes de prevenció de riscos laborals que s'hagen d'aplicar en les activitats d'avaluació, podrà provocar la seua interrupció i la valoració negativa de la competència corresponent.  
  
5. Esta fase tindrà una duració màxima de 35 dies hàbils, i no es comptaran els dissabtes, els diumenges ni els festius. En casos excepcionals i degudament acreditats, el Servei de Gestió de la Formació i Qualificació Professional podrà concedir, d'ofici o a petició de les persones interessades, una ampliació del termini abans del seu venciment que no excedisca la meitat d'aquest.  
6. Únicament es realitzarà l'avaluació de les unitats de competència a què l'aspirant s'haja inscrit en esta fase i que hagen sigut prèviament objecte d'assessorament.  
7. L'avaluació tindrà per objecte comprovar si es demostra la competència professional requerida en les realitzacions professionals, en els nivells establits en els criteris de realització, a través de les evidències indirectes presentades i objecte d'informe pel personal assessor o de les evidències directes generades a partir dels mètodes i instruments d'avaluació que la comissió considere oportuns. En qualsevol cas, abans de l'informe final del personal avaluador, este haurà d'haver mantingut almenys una entrevista, presencial o telemàtica, amb l'aspirant o haver-lo proposat per a una prova de contrast d'evidències.  
8. L'avaluació es desenvoluparà seguint una planificació prèvia, en la qual constaran, almenys, les activitats i els mètodes d'avaluació, així com els llocs i les dates previstos. De cada activitat quedarà un registre signat per l'aspirant i l'avaluador o avaluadora, i el personal avaluador haurà de mantindre almenys una entrevista amb l'aspirant.  
9. El personal avaluador realitzarà un informe per a la comissió d'avaluació amb la seua proposta de judici de competència de cada unitat de competència dels candidats i candidates que tinga assignats. El resultat de l'avaluació s'expressarà en termes de demostrada o no demostrada.  
10. L'aspirant avaluat serà informat dels resultats de l'avaluació i tindrà dret a reclamar davant de la comissió d'avaluació.  
  
  
Base 12. Comissió avaluadora  
1. La comissió avaluadora estarà integrada per un mínim de cinc persones habilitades, dues d'elles almenys personal al servei de l'Administració. Una d'aquestes actuarà de president o presidenta i una altra de secretari o secretària, i tindran com a requisit de ser personal al servei de l'Administració. Es garantirà, sempre que siga possible, la presència de personal avaluador tant del sector formatiu com del productiu. El seu funcionament i actuació estarà subjecte als preceptes inclosos en la Llei 40/2015, d'1 d'octubre, de règim jurídic del sector públic.  
  
D'altra banda, segons el que es preveu en l'article 27.5 del Reial decret 1224/2009, per a poder participar com a personal avaluador és necessari no trobar-se en les circumstàncies d'abstenció previstes en l'article 23 de la Llei 40/2015, de règim jurídic del sector públic.  
2. La comissió avaluadora podrà sol·licitar la col·laboració puntual de persones expertes, la participació de les quals haurà de ser autoritzada pel Servei de Gestió de la Formació i la Qualificació Professional.  
3. En el procés d'avaluació no podran intervindre persones que hagen participat com a assessores en esta mateixa convocatòria.  
4. Funcions de la comissió avaluadora:  
a) Organitzar el procés d'avaluació a través d'un pla que incloga les activitats o proves necessàries i la gestió derivada de la seua actuació.  
  
b) Valorar la documentació aportada per l'aspirant i per l'informe del personal assessor. Es podrà requerir a l'aspirant, si és necessari, l'aportació d'una altra documentació complementària que evidencie l'adquisició de la competència professional de la qual sol·licita el reconeixement.  
c) Determinar el mètode i els instruments d'avaluació de la competència professional.  
d) Avaluar la competència professional a partir de la informació recopilada i les evidències generades i registrades al llarg de tot el procediment, prenent com a referent les realitzacions professionals i els criteris de realització de cadascuna de les unitats de competència.  
  
e) Recollir els resultats en una acta d'avaluació que, juntament amb tot l'expedient, s'arxivarà en el centre que actue de seu.  
f) Resoldre les reclamacions que puguen presentar les persones interessades durant el procés d'avaluació.  
g) Documentar el procés d'avaluació per al seguiment, control i garantia de qualitat.  
h) Informar l'aspirant dels resultats de l'avaluació així com de les oportunitats per a completar la seua formació i obtindre l'acreditació completa de títols de Formació Professional o certificats de professionalitat.  
i) Actuar en la fase d'admissió revisant la documentació aportada per les persones admeses en la fase de preinscripció, publicant les llistes corresponents i atenent les possibles reclamacions.  
  
j) Una vegada informada la persona candidata i en el termini màxim de quatre setmanes des de l'acreditació de la competència, obtindran de les persones admeses que hagen acreditat la seua competència professional en el procediment els indicadors de resultat immediat, de conformitat amb el que es disposa en l'article 5 del Reglament 1304/2013 del Parlament i del Consell, de 17 de desembre de 2013, relatiu al Fons Social Europeu, en previsió de possibles cofinançaments.  
k) Totes aquelles vinculades a les seues funcions que li siguen assignades pel Servei de Gestió de la Formació i Qualificació Professional.  
5. Funcions del president o presidenta de la comissió:  
a) Representar i mantindre la interlocució amb el Servei de Gestió de la Formació i la Qualificació Professional.  
b) Convocar i presidir les reunions de la comissió.  
c) Dirigir i coordinar les actuacions de la comissió.  
d) Supervisar i coordinar l'elaboració i el desenvolupament de les proves i les actuacions dels equips d'avaluació.  
e) Vetlar pel compliment de les normes establides en la present resolució.  
6. Funcions del secretari o secretària de la comissió:  
a) Redactar les actes i, si cal, donar fe dels acords adoptats en les reunions de la comissió.  
b) Rebre les propostes de judici de competència per a traslladar-les a la comissió.  
c) Expedir les certificacions de caràcter no acadèmic que siguen sol·licitades per les persones candidates o per l'Administració.  
d) Remetre les actes d'avaluació al Servei de Gestió de la Formació i la Qualificació Professional i arxivar-ne una còpia juntament amb la resta de l'expedient del procediment en el centre de referència.  
  
e) Emplenar la documentació requerida a l'efecte de la corresponent indemnització econòmica que poguera correspondre per les actuacions de la comissió.  
f) Redactar i publicar les llistes corresponents en el procés d'admissió i inscripció.  
7. Funcions del personal avaluador:  
a) Elaborar els plans individuals d'avaluació.  
b) Analitzar les evidències indirectes i els informes del personal assessor.  
c) Realitzar les proves d'avaluació i controlar-ne el desenvolupament.  
d) Registrar totes les activitats d'avaluació, que seran signades pel personal avaluador i per l'aspirant.  
e) Proposar els judicis de competència.  
f) Redactar els informes d'avaluació.  
g) Participar en el procés d'admissió i inscripció, quan corresponga.  
  
Base 13. Resultats de l'avaluació  
1. La comissió, a partir dels informes d'avaluació i de les actuacions desenvolupades, emetrà un judici de competència en relació amb les evidències directes o indirectes aportades per cada aspirant. El judici de competència s'expressarà de manera dicotòmica, en termes de competència demostrada o competència no demostrada.  
2. El document en què s'expressa el judici de competència serà entregat personalment a l'aspirant a fi de garantir la necessària confidencialitat.  
  
Base 14. Reclamacions  
Les persones interessades, contra les resolucions i els actes de tràmit de la comissió avaluadora, podran interposar una reclamació davant del president o presidenta de la comissió en els cinc dies hàbils següents a la comunicació. La comissió resoldrà en el termini de cinc dies hàbils.  
  
Contra aquest acte, que no esgota la via administrativa, podrà interposar-se recurs d'alçada davant del director general de Formació Professional i Ensenyaments de Règim Especial en el termini d'un mes.  
  
Base 15. Orientació final  
Una vegada finalitzat el procés d'avaluació, l'aspirant rebrà de la comissió avaluadora un escrit en què es farà constar, segons siga procedent:  
1. Possibilitats de formació, amb les orientacions pertinents, perquè puga acreditar en convocatòries posteriors les unitats de competència per a les quals havia sol·licitat acreditació.  
2. Possibilitats de formació, amb les orientacions pertinents, per a completar un títol de Formació Professional o un certificat de professionalitat.  
D'altra banda, quan l'aspirant complete els requisits per a l'obtenció d'un certificat de professionalitat, la comissió avaluadora li indicarà els tràmits necessaris per a obtindre'l.  
  
Base 16. Acreditació de les unitats de competència  
1. A les persones que siguen avaluades positivament els serà entregat un document oficial de l'administració competent, d'acreditació de la unitat o unitats de competència corresponents.  
2. Les unitats de competència acreditades tenen valor en tot l'Estat i seran reconegudes a l'efecte de l'acreditació parcial acumulable per a l'obtenció del títol de Formació Professional o del certificat de professionalitat corresponent.  
3. En tot cas l'obtenció del títol de tècnic/a o de tècnic/a superior requerirà complir els requisits d'accés previstos en els ensenyaments corresponents, segons el que es preveu en la Llei orgànica 2/2006, d'educació, de 3 de maig.  
4. En el termini de sis mesos des de l'acreditació de la competència professional, l'Administració podrà sol·licitar a les persones avaluades l'actualització de les dades dels indicadors de resultat immediat obtinguts per la comissió d'avaluació, amb la finalitat de formalitzar els indicadors de resultat a llarg termini.  
  
Base 17. Registre  
Les comissions d'avaluació traslladaran l'original de l'acta final a la Secció de Qualificacions i Reconeixement de la Competència per a procedir a les acreditacions i incorporar-les al registre oficial corresponent, guardant una còpia de l'acta amb la resta de l'expedient.  
  
  
Base 18. Drets d'inscripció. Taxes  
Per a accedir a la fase d'assessorament cal abonar una taxa única, i per a accedir a la fase d'avaluació cal abonar una taxa per cada unitat de competència sol·licitada.  
Aquestes taxes es fixaran a l'empara del que es disposa en l'article 14.4 de la Llei 20/2017, de 28 de desembre, de taxes.  
Les exempcions o les minoracions en l'import de les taxes seran les previstes en l'article 14.4-2 i 14.4-6 de la llei esmentada:  
Estan exempts del pagament de taxes «els contribuents que es troben inscrits com a demandants legals d'ocupació, amb una antiguitat mínima de tres mesos referida a la data de la respectiva inscripció».  
Tenen dret a una bonificació del 50 per 100 de la quota íntegra «els contribuents que siguen persones amb discapacitat, amb un grau de discapacitat igual o superior al trenta-tres per cent»  
La informació sobre l'imprés per a abonar les taxes així com la seua quantitat es facilitaran oportunament en la web de qualificacions professionals de la Conselleria d'Educació, Cultura i Esport.